CELEX: 62011TN0589
Language: el
Date: 2011-11-17 00:00:00
Title: Υπόθεση T-589/11: Προσφυγή της 17ης Νοεμβρίου 2011 — Phonebook of the World κατά ΓΕΕΑ — Seat Pagine Gialle (PAGINE GIALLE)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/28
            
         Προσφυγή της 17ης Νοεμβρίου 2011 — Phonebook of the World κατά ΓΕΕΑ — Seat Pagine Gialle (PAGINE GIALLE)
   (Υπόθεση T-589/11)
   2012/C 32/58
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Phonebook of the World (Παρίσι, Γαλλία) (εκπρόσωπος: A. Bertrand, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Seat Pagine Gialle SpA (Μιλάνο, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 4ης Αυγούστου 2011 στην υπόθεση R 1541/2010-2,
            
         
               —
            
            
               να ακυρώσει την καταχώριση του κοινοτικού σήματος «PIAGINE GIALLE» αριθ. 161380, για προϊόντα και υπηρεσίες των κλάσεων 16 και 35, από την αντίδικο ενώπιον του τμήματος προσφυγών, και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «PAGINE GIALLE», για προϊόντα και υπηρεσίες των κλάσεων 16 και 35 — Καταχωρισμένο κοινοτικό σήμα υπ’ αριθ. 161380
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Η αιτούσα την κήρυξη της ακυρότητας του κοινοτικού σήματος στήριξε την αίτησή της στο άρθρο 52, παράγραφος 1, στοιχείο α', του κανονισμού (ΕΚ) 207/2009 του Συμβουλίου και συγκεκριμένα υποστήριξε ότι το κοινοτικό σήμα είχε καταχωριστεί κατά παράβαση των διατάξεων του άρθρου 7, παράγραφος 1, στοιχεία γ' και δ', του κανονισμού (ΕΚ) 207/2009 του Συμβουλίου
   
      Απόφαση του τμήματος ακυρώσεως: Απόρριψη της αιτήσεως κηρύξεως ακυρότητας
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 52, παράγραφος 1, στοιχείο α', σε συνδυασμό με τα άρθρα 7, παράγραφος 1, στοιχείο β', και 7, παράγραφος 1, στοιχείο δ', του κανονισμού 207/2009 του Συμβουλίου, καθόσον το τμήμα προσφυγών αρνήθηκε να εφαρμόσει τις γενικές αρχές του κοινοτικού δικαίου και, ιδίως, τις αρχές που ορίστηκαν με την απόφαση του Πρωτοδικείου της 16ης Μαρτίου 2006, στην υπόθεση T-322/03, Telefon & Buch κατά ΓΕΕΑ — Herold Business Data (WEISSE SEITEN), καθώς και τα δικά του συμπεράσματα αναφορικά με το ότι οι λέξεις «PAGINE GIALLE» στερούνταν διακριτικού χαρακτήρα για το ιταλικό κοινό.